હિંદી સિનેમાના ડાંસિંગ આઈકોન રહી ચૂકેલા અભિનેતા મિથુન ચક્રવર્તીના પરિવાર માટે મુશ્કેલીઓ વધી શકે છે કારણકે તેમના પુત્ર મહાક્ષય ચક્રવર્તી (મિમોહ) પર બળાત્કાર, ઠગાઈ અને જબરદસ્તીથી ગર્ભપાત કરાવવાનો આરોપ લાગ્યો છે. આ આરોપ લગાવ્યો છે ભોજપુરી અભિનેત્રીએ જેણે મિમોહની સાથે તેની મા યોગિતા બાલી પર પણ આ ષડયંત્રમાં શામેલ હોવાની વાત કહી છે. ગુરુવારે બળાત્કાર અને જબરદસ્તીથી ગર્ભપાત કરાવવાના મામલામાં બોમ્બે હાઈકોર્ટે મિથુનના પુત્ર મહાક્ષય અને પત્ની યોગિતા બાલીની આગોતરા જામીનની યાચિકાને ફગાવી દીધી છે.